SNAŽAN KAO PIPI

Bok, ja sam Pifi! Kad sam bio beba, moji roditelji su se rastali. Mama je uzela mene, a tata moju sestru blizankinju Pipi. Mamino ime je Astrid Lindgren. Ona voli pričati priče. Jednom je napisala posebnu priču za mene o Pipi. To je bila priča o Pipinom životu. Jednoga dana sam odlučio pronaći Pipi. Okupio sam svoje prijatelje Milana, Baltazara i Mirtu. Prema maminoj priči, Pipi je živjela u Maštogradu, a da bismo došli do tamo, morali smo najprije doći do Otoka snova pa do Otoka sjaja. Na putovanje smo krenuli balonom na vrući zrak.

Na Otoku snova, deset bandita je otelo Baltazara. Oni su htjeli ukrasti blago iz Maštograda međutim Mirta je čula da idu na Otok sjaja pa smo mi bili brži i tamo ih dočekali. Oslobodili smo Baltazara, a ja sam natjerao bandite da pojedu sve hot dogove na otoku. Balonom smo krenuli dalje. Jedini put je bio preko Bermudskoga trokuta. Dok smo prelijetali, u balon je udario grom. Pali smo u more, ali nekako smo uspjeli u košari doplutati do obale Maštograda.

Tamo su ulicama hodali likovi iz priča: Pinocchio, Petar Pan, Trnoružica…Među njima sam ugledao djevojčicu s narančastom kosom, velikim pletenicama, pjegama po licu i s majmunom na ramenu. Na nogama je imala duge, šarene čarape. Odmah sam znao da je to Pipi. Kad sam joj prišao i ona je mene prepoznala jer joj je tata pričao o meni. Zagrlili smo se i bili smo sretni jer se konačno vidimo. Pipi su zvali Pipi Duga Čarapa, a meni su dali ime Pifi Kratka Čarapa. Pipi nam je pokazala gdje se nalazi blago Maštograda. Bilo je u kavezu, u špilji. To nisu bili dragulji, krune, dijamanti ili zlato. To je bila čarolija. Uzeli smo zrnce čarolije koje je mene, Pipi, tatu i moje prijatelje vratilo natrag u Švedsku. I živjeli smo sretno do kraja života.

Zvonimir Rehak, 3.c